Projekts

LATVIJAS REPUBLIKAS MINISTRU KABINETA

SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr. 2015. gada \_\_.\_\_\_\_\_\_\_\_\_\_

.§

**Noteikumu projekts „Darbības programmas „Izaugsme un nodarbinātība” 8.3.3. specifiskā atbalsta mērķa „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi”**

1. Pieņemt iesniegto noteikumu projektu. Valsts kancelejai sagatavot noteikumu projektu parakstīšanai.
2. Noteikt, ka 2015.gadā Eiropas Savienības fondu darbības programmas „Izaugsme un nodarbinātība” 8.3.3. specifiskā atbalsta mērķa „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” (turpmāk – specifiskais atbalsta mērķis) īstenošanai līdz projekta apstiprināšanai nepieciešamo finansējumu attiecināmo izmaksu segšanai 2015.gadā 99 220 *euro* apmērā normatīvajos aktos noteiktajā kārtībā nodrošina no 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
3. Izglītības un zinātnes ministrija pieprasījumu pārdalei no 80.00.00 programmas var iesniegt pēc tam, kad IZM ir iesniegusi apliecinājumu, ka Izglītības un zinātnes ministrija ir guvusi pietiekošu pārliecību, ka atbalstāmās darbības tiek īstenotas, ievērojot Eiropas Savienības un Latvijas Republikas tiesību aktos noteiktos un noteikumu projektā „Darbības programmas „Izaugsme un nodarbinātība” 8.3.3. specifiskā atbalsta mērķa „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi” ietvertos specifiskā atbalsta mērķa īstenošanas nosacījumus, un netiek rādīti papildu izdevumi valsts budžetam.
4. Izglītības un zinātnes ministrijai nekavējoties informēt Ministru kabinetu gadījumā, ja izmaksas, kas projektā veiktas pirms tā apstiprināšanas, varētu netikt vai netiek attiecinātas no Eiropas Sociālā fonda, sagatavojot attiecīgu informatīvo ziņojumu par specifiskā atbalsta mērķa ieviešanu, kurā norādīts detalizēts apraksts par radušos situāciju un neatbilstības rašanās cēloņiem un to finansiālo ietekmi, kā arī sniegts apraksts par turpmāko iespējamo risinājumu, lai turpinātu attiecīgā projekta īstenošanu.
5. Noteikumu projekta 23.1. un 23.2. apakšpunktā noteiktās atbalstāmās darbības – mērķa grupas jauniešu iesaiste projektā, kā arī atbalsta pasākumu sniegšana mērķa grupas jauniešiem saskaņā ar mērķa grupas jauniešu individuālajām pasākumu programmām, kam piemērojama vienas vienības izmaksu metodika, īstenošanu Jaunatnes starptautisko programmu aģentūra uzsāk tikai pēc projekta iesnieguma apstiprināšanas un vienas vienības izmaksu metodikas saskaņošanas ar Finanšu ministriju un Eiropas Komisiju.
6. Atzīt par aktualitāti zaudējušu Ministru kabineta 2014.gada 20.maija sēdes protokollēmuma (prot. Nr.29 24.§) 5.2.apakšpunktā noteikto.

Ministru prezidente L.Straujuma

Valsts kancelejas direktora vietā –

Valsts kancelejas direktora vietniece

tiesību aktu lietās,
Juridiskā departamenta vadītāja I.Gailīte

Izglītības un zinātnes ministre M.Seile

Vizē:

Valsts sekretāra vietniece –

Izglītības departamenta direktore,

valsts sekretāra pienākumu izpildītāja E.Papule

05.06.2015 10:17

438

E.Kasperoviča-Kazbare

Izglītības un zinātnes ministrijas

Struktūrfondu un starptautisko finanšu instrumentu departamenta

vecākā referente

67047992, elina.kasperovia-kazbare@izm.gov.lv